[{"text_idx": "#000005", "text": "Yn ein darn diweddaraf, dyma sylwadau Gemma Charnock (myfyriwr ail flwyddyn MSc Arwain Cyhoeddus Ysgol Busnes Caerdydd) am y ffyrdd mae astudio o\u0302l-raddedig wedi\u2019i helpu i wireddu ei dyheadau gyrfaol."}, {"text_idx": "#000007", "text": "Diben y ro\u0302l yw cryfhau cysylltiadau a\u0302\u2019r gymuned a gofalu bod y Coleg yn cael ei gydnabod yn fusnes cyfrifol ac iddo nodau moesegol, amgylcheddol a chymunedol."}, {"text_idx": "#000009", "text": "Felly, bydd angen meithrin ymdeimlad o ddiben sy\u2019n gyffredin yn o\u0302l tegwch a chynaladwyedd gan gynnig i bobl fedrau hanfodol er llwyddiant yn eu bywydau, helpu cwmni\u0308au i fod yn gynhyrchiol ac yn arloesol a chryfhau balchder ein cymuned yn ei bro."}, {"text_idx": "#000010", "text": "Rwyf i wedi trin a thrafod syniadau o\u2019r fath yn ystod cwrs MSc Arwain Cyhoeddus Ysgol Busnes Caerdydd gyda phroffesiynolion o amrywiaeth helaeth o gyrff cyhoeddus megis Llywodraeth Cymru, cynghorau lleol, y GIG a\u2019r heddluoedd."}, {"text_idx": "#000011", "text": "Cwrddwn ni (trwy\u2019r we ar hyn o bryd, wrth gwrs) dros dridiau bob deufis i ystyried yr anawsterau sy\u2019n wynebu ein cymdeithas a ro\u0302l gwasanaethau cyhoeddus ynghylch eu datrys."}, {"text_idx": "#000012", "text": "Mae\u2019r hyn ddysgais i wedi bod o gymorth mawr o ran ennill ro\u0302l Is-Bennaeth Grw\u0302p y Coleg ac, felly, hoffwn i ledaenu peth ohono."}, {"text_idx": "#000014", "text": "Mynegwch eich barn yn hyderus. Bydd o gwmpas arweinyddion da bobl nad oes arnyn nhw ofn dweud eu dweud."}, {"text_idx": "#000016", "text": "Yn ystod y cyfweliad ar gyfer y swydd, fe rois i enghreifftiau o\u2019r modd y byddwn i\u2019n arwain y sefydliad trwy ei strategaeth drawsffurfio, wedi\u2019u seilio ar gynnwys y cwrs ym maes rheoli newid."}, {"text_idx": "#000019", "text": "4. Gall arweinyddion y sector cyhoeddus ddysgu llawer iawn oddi wrth ei gilydd"}, {"text_idx": "#000020", "text": "Rhan allweddol o\u2019r cwrs hwn yw trafod syniadau a meithrin cysylltiadau cryf a fydd yn arwain at gydweithio yn y dyfodol."}, {"text_idx": "#000022", "text": "Ysgol Busnes Caerdydd yw\u2019r ysgol fusnes werth cyhoeddus gyntaf ac mae wedi dangos imi fod modd gwella\u2019r gymdeithas a datblygu\u2019r economi fel ei gilydd."}, {"text_idx": "#000023", "text": "Trwy gydweithio, mae ro\u0302l allweddol i\u2019r sector cyhoeddus ynghylch datrys rhai o anawsterau mwyaf ein cymdeithas ar hyn o bryd."}]